
    RAPORT

asupra proiectului de Lege pentru aprobarea Ordonanţei de urgenţă a guvernului nr.56/2001 privind modificarea şi completarea art.43 din Legea educaţiei fizice şi sportului, nr.69/2000

În urma examinării proiectului de Lege pentru aprobarea Ordonanţei de urgenţă a Guvernului nr.56/2001 privind modificarea şi completarea art.43 din Legea educaţiei fizice şi sportului, nr.69/2000, în şedinţa din 23 mai 2001, Comisia a hotărât că acesta nu poate fi acceptat şi propune Plenului respingerea pentru următoarele motive:

- Comitetul Olimpic Român este persoană juridică de drept privat şi de utilitate publică, fapt ce creează incompatibilitate cu statutul unui ordonator principal de credite;
- dacă s-ar fi acceptat această excepţie s-ar fi creat un precedent,  în sensul că oricare federaţie sportivă cu statut similar ar putea să solicite dreptul de a fi ordonator principal de credite;
- Comitetul Olimpic Român poate avea acces la fonduri publice,

 dar prin programe şi nu ca ordonator principal de credite.

În raport de obiectul şi conţinutul său, proiectul de lege face parte din categoria legilor ordinare.

    PREŞEDINTE



          SECRETAR

